CELEX: 32018D0558
Language: sk
Date: 2018-03-20 00:00:00
Title: Rozhodnutie Politického a bezpečnostného výboru (SZBP) 2018/558 z 20. marca 2018, ktorým sa predlžuje mandát vedúceho pomocnej misie Európskej únie pre integrované riadenie hraníc v Líbyi (EUBAM Libya) (EUBAM Libya/1/2018)

11.4.2018   
            
            
               SK
            
            
               Úradný vestník Európskej únie
            
            
               L 93/3
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2018/558
   z 20. marca 2018,
   ktorým sa predlžuje mandát vedúceho pomocnej misie Európskej únie pre integrované riadenie hraníc v Líbyi (EUBAM Libya) (EUBAM Libya/1/2018)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2013/233/SZBP z 22. mája 2013 o pomocnej misii Európskej únie pre integrované riadenie hraníc v Líbyi (EUBAM Libya) (1), a najmä na jeho článok 9 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:
   
               (1)
            
            
               Podľa článku 9 ods. 1 rozhodnutia 2013/233/SZBP sa Politický a bezpečnostný výbor (PBV) poveruje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického usmerňovania pomocnej misie Európskej únie pre integrované riadenie hraníc v Líbyi (EUBAM Libya) vrátane rozhodnutia o vymenovaní vedúceho misie.
            
         
               (2)
            
            
               PBV prijal 18. júla 2017 rozhodnutie (SZBP) 2017/1401 (2), ktorým sa predlžuje mandát pána Vincenza TAGLIAFERRIHO ako vedúceho misie EUBAM Libya na obdobie od 22. augusta 2017 do 21. augusta 2018.
            
         
               (3)
            
            
               Rada prijala 17. júla 2017 rozhodnutie (SZBP) 2017/1342 (3), ktorým sa mení rozhodnutie 2013/233/SZBP a predlžuje uplatňovanie uvedeného rozhodnutia do 31. decembra 2018.
            
         
               (4)
            
            
               Vysoký predstaviteľ Únie pre zahraničné veci a bezpečnostnú politiku 26. februára 2018 navrhol, aby sa mandát pána Vincenza TAGLIAFERRIHO ako vedúceho misie EUBAM Libya predĺžil na obdobie od 22. augusta 2018 do 31. decembra 2018,
            
         PRIJAL TOTO ROZHODNUTIE:
   Článok 1
   Mandát pána Vincenza TAGLIAFERRIHO ako vedúceho misie EUBAM Libya sa týmto predlžuje na obdobie od 22. augusta 2018 do 31. decembra 2018.
   Článok 2
   Toto rozhodnutie nadobúda účinnosť 21. augusta 2018.
   
      V Bruseli 20. marca 2018
      
         
            Za Politický a bezpečnostný výbor
         
         
            predseda
         
         W. STEVENS
      
   
   
      (1)  Ú. v. EÚ L 138, 24.5.2013, s. 15.
   
      (2)  Rozhodnutie Politického a bezpečnostného výboru (SZBP) 2017/1401 z 18. júla 2017, ktorým sa predlžuje mandát vedúceho pomocnej misie Európskej únie pre integrované riadenie hraníc v Líbyi (EUBAM Libya) (EUBAM Libya/1/2017) (Ú. v. EÚ L 199, 29.7.2017, s. 13).
   
      (3)  Rozhodnutie Rady (SZBP) 2017/1342 zo 17. júla 2017, ktorým sa mení rozhodnutie 2013/233/SZBP o pomocnej misii Európskej únie pre integrované riadenie hraníc v Líbyi (EUBAM Libya) a ktorým sa predlžuje jeho platnosť (Ú. v. EÚ L 185, 18.7.2017, s. 60).